El Casal Jove acull el contacontes ‘La Maria no té per’ este dissabte
18 d’octubre 2019

![](/media/qwunktac/60_cuerpo_cartel-cuentacuentos-la-maria-no-te-por.jpg)

El Casal Jove del Port de Sagunt acollirà demà, dissabte 19 d'octubre, un espectacle de marionetes en valencià per als més xicotets. Es tracta d'un contacontes basat en el llibre ‘La Maria no té por’, de Francesc Gisbert i Dani Miquel. L'obra, que té una duració de 50 minuts, començarà a les 18 hores i és de lliure accés; els interessats poden reservar ja la seua invitació telefonant al 96 268 34 39.

  

‘La Maria no té por’ parla de la història de Maria, una xiqueta que passa un parell de setmanes amb la seua àvia Carme, ja que els seus pares estan de viatge. L'àvia viu en una casa alta i estreta en el barri més antic de la seua ciutat. Quan sonen les 12 campanades, Maria escolta una veu monstruosa; el Butoni va per ella, ja que és l'única persona que pot ajudar-la en el món dels 'espantacriatures’. La bruixa Pinta L'Avorrida ha fet presoners a tots els xiquets i xiquetes del poble, i el Butoni necessita la valentia de Maria per a poder alliberar-los.

  

Es tracta d'una història en la qual es narra un divertit viatge, ple d'aventures, alhora que es tracta de mantindre viu el bestiari popular valencià. El Butoni, l'home del sac, la ‘quarantamaula’, entre altres personatges, transportaran al públic assistent al món màgic dels ‘espantacriaturas’.

*   [](http://www.facebook.com/sharer.php?u=https://aytosagunto.es/va/actualitat/el-casal-jove-acull-el-contacontes-la-maria-no-te-per-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-acull-el-contacontes-la-maria-no-te-per-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-acull-el-contacontes-la-maria-no-te-per-este-dissabte/ "Linked In")
*   [](mailto:?body=https://aytosagunto.es/va/actualitat/el-casal-jove-acull-el-contacontes-la-maria-no-te-per-este-dissabte/)